Pelegrinache

Un pelegrinache u pelegrinación ye un viache ta un puesto considerato como sagrato por una relichión pa obtener os favors d'una divinidat u santo u augmentar l'autoconoixencia mientres a rota. As rotas d'os pelegrins a sobén creyan muita riqueza por o comercio y o trafego de personas y s'han convertito en una atracción pa o turismo moderno. Un pelegrín ye un viachero que visita cualque puesto sagrato, cuasi siempre por motivos relichiosos.

Etimolochicament pelegrín significa "estranchero", "expatriato" y a connotación relichiosa la prenió por a naturaleza d'os puestos por on se feba o pelegrinache. Dimpués o termin s'extendió a cualsiquier puesto destacato, como por eixemplo as casas d'os artistas pa os fans. Un eixemplo destacato d'este pelegrinache laico sería a casa d'Elvis Presley.

En a Europa cristiana d'a Edat Meya se distinguiban tres clases de pelegrins:
Romers, que iban ta Roma.
Palmers, que iban ta Cherusalem.
Pelegrins propiament ditos, os que iban ta Santiago de Compostela muitos d'éls seguindo o Camín de Sant Chaime.

En o mundo musulmán o pelegrinache ta a Meca se diz al-hadjdj, que en l'aragonés d'os moriscos yera alhach.Eduardo Vicente de Vera: El aragonés: Historiografía y Literatura, Zaragoza, Mira editores, 1992.pp 216.. Entre os aragonesismos trobaus en a obra de Mohamad Rabadán tenemos alhiche ("pelegrinache"), alhichar ("pelegrinar") y alhichantes ("pelegrins")José Antonio Lasarte López: Poemas de Mohamad Rabadan Diputación General de Aragón, 1991 pp323..

 Veyer tamién 
 Camín de Sant Chaime.
 Camín de Sant Chaime aragonés.

 Referencias 

*